burgasdotpro/wikipedia huggingface dataset:
Škocjanske jame

Škocjanske jame (doslova "Škocjanské jaskyne") je jaskynný systém vápencových jaskýň v oblasti Kras na juhovýchode Slovinska, zahŕňajúci prepadnuté závrty, viac než podzemných priestorov, jaskyne viac než 200 metrov hlboké s mnohými vodopádmi. Ide o jedno z najvýznamnejších miest na svete na štúdium krasových javov vo vápenci.
Od roku 1986 sú jaskyne na zozname svetového dedičstva UNESCO.
Opis.
Rieka Reka mizne v podzemí v závrte "Veľká dolina" a preteká podzemím v dĺžke po celú cestu do Jadranského mora, kam priteká spolu s riekou "Timav". Obrázok veľkej rieky miznúcej za daždivého počasia 160 metrov pod zem vo Veľkej doline je fascinujúci i desivý zároveň. Oblasť okolo jaskýň je pre archeológov veľmi bohatá, sú tu nachádzané pamiatky od doby pred 10 000 rokmi až po súčasnosť. Drahocenné archeologické nálezy ukazujúce na vplyv gréckej civilizácie boli objavené v "Mušej jaskyni", kde sa nachádzal na konci bronzovej doby a začiatku železnej doby jaskynný chrám. V regióne sa nachádzalo jedno z najvýznamnejších pútnických miest v Európe, kde bol uctievaný kult posmrtného života a kde sa komunikovalo s dušami predkov.
Katedrála Panny Márie (Burgos)

Katedrála Panny Márie () je mohutná španielska katedrála v kastílskom meste Burgos. Je postavená v gotickom slohu a venovaná Panne Márii. Stavba katedrály začala na začiatku 13. storočia (1221) a trvala až do doby 15. a 16. storočia. 
Pre svoju mimoriadnu kultúrnu hodnotu bola celá stavba v roku 1984 zaradená na zoznam svetového dedičstva UNESCO.
Rodina Vesta

Rodina Vesta je veľká skupina významných asteroidov, do ktorej patria hlavne V-typy planétok, vo vnútornom pásme planétok, v blízkosti planétky 4 Vesta. Približne 6 % všetkých asteroidov pásma planétok patrí do tejto skupiny.
Charakteristika.
Rodina Vesta sa skladá z planétky 4 Vesta (druhý najväčší zo všetkých asteroidov, s priemerom približne 530 km) a menších asteroidov s priemerom pod 10 km. Najsvetlejšie z nich, 1929 Kollaa a 2045 Peking, majú absolútnu hviezdnu veľkosť 12,2, z čoho sa usudzuje ich polomer na 7,5 km s rovnako veľkým albedom ako 4 Vesta (tmavšie asteroidy majú vyššie albedo). 
Asteroidy tejto rodiny pochádzajú zo zrážky 4 Vesta s iným telesom (obrovský kráter na južnom póle). Tieto asteroidy sú zdrojom HED meteoritov.
Rodina Vesta zahŕňa aj niekoľko planétok typu J, ktoré sa vytvorili z hlbších vrstiev kôry 4 Vesty a majú podobné zloženie ako diogenitové meteority.
Pomocou HCM numerickej analýzy (Zappala 1995) bola zistená veľká skupina "jadrových" členov tejto rodiny, ktorých obežné prvky ležia v približne rovnakej vzdialenosti. 
Týmto sú určené približné hranice skupiny. V súčasnej epoche, oskulačné obežné prvky hlavných členov sú
Zappala 1995 analýza našla 235 "jadrových" členov. Výskum pre databázu súčasných správnych prvkov (AstDys) pre 96 944 planétok v roku 2005 označil 6 051 objektov (približne 6 % z celkového počtu) ležiacich vo vnútri oblasti Rodiny Vesta.
Votrelci.
Spektroskopická analýza ukázala, že niektorí veľkí členovia tejto skupiny sú v skutočnosti votrelcami. Spektrálne nepatria ani medzi V, ani J-typy planétok, ale ich obežné prvky sú len náhodou podobné. Patria tu 306 Unitas, 442 Eichsfeldia, 1697 Koskenniemi, 1781 Van Biesbroeck, 2024 McLaughlin, 2029 Binomi, 2086 Newell, 2346 Lilio a iné. Identifikované kontrolou PDS taxonómia asteroidov - súhrn dát.
Divadlo Jána Palárika

Divadlo Jána Palárika sa nachádza v Trnave na Trojičnom námestí. V roku 1990 bolo "Divadlo pre deti a mládež" premenované na "Trnavské divadlo" a v roku 2001 ho pri príležitosti 170. výročia postavenia budovy pomenovali podľa významného slovenského dramatika Jána Palárika, ktorý sa zaslúžil o rozvoj tohto divadla.
História divadla.
Divadelnú budovu dalo v roku 1831 postaviť mesto z vlastných nákladov, pričom aj samotní obyvatelia poskytli príspevky na stavbu. Na priečelí budovy o tom dodnes hovorí latinský nápis: "Isthanc aedem Thaliae po suit senatus ac popolus Tirnaviensis", čo v preklade znamená: "Mestská rada a obyvatelia Trnavy vybudovali tento dom Tálie".
Táto budova sa považuje za najstaršiu zachovanú budovu tohto druhu na Slovensku.
V rokoch 1960 - 1965 pôsobilo ako prvé profesionálne divadlo v Trnave. Po jeho zániku žilo divadlo v meste a na jeho okolí najmä zásluhou ochotníkov.
Od roku 1974 sa formovalo na zájazdové "Divadlo pre deti a mládež". Súbor divadla tvoril jeden ročník absolventov VŠMU spolu s niekoľkými hercami zo staršej generácie. Toto zoskupenie dosiahlo najväčšie úspechy v celej histórii divadla.
Architektúra divadla.
Budova mestského divadla v Trnave prešla v roku 1907 secesnou úpravou. Počas nej predtým jednoduchú empírovú fasádu orientovanú do Trojičného námestia nahradila bohatšia novobaroková fasáda kombinovaná so secesnými štukovými detailmi. Zároveň sa dobudovali dovtedy chýbajúce vstupné priestory. Počas tejto rekonštrukcii sa na poschodí vybudovala reprezentačná zrkadlová sieň Panónia, ktorá zaberá výšku dvoch podlaží. Na priečelí sa prejavila dvoma radmi oblúkových okien. Časť s divadelnou sálou zostala nezmenená.
Súčasnosť.
Súčasný stav divadla je výsledkom dvoch veľkých prestavieb. Prvá sa konala v roku 1960 a pochádzajú z nej zaujímavé vitráže v oknách na prízemí. Druhá prestavba sa konala v roku 2002, ktorá trvala jeden rok. Po nej otvorili nový hrací priestor v divadle - Divadelné štúdio. K nemu pribudli aj nové priestory centrálnej šatne pre divákov, ktoré umiestnili v starých klenbových pivniciach pod divadlom.
V súčasnosti je riaditeľkou divadla Zuzana Hekel.
Predstavenia.
Divadlo má v súčasnosti vo svojom repertoári inscenácie pre dospelých aj inscenácie pre deti. Mnohé z predlôh vznikajú priamo v divadle ako pôvodné scenáre, dramatizácie prozaických textov alebo úpravy rôznych divadelných hier.
Mestský dom v Čadci

Mestský dom v Čadci je trojpodlažná polyfunkčná budova v Čadci.
Rozhodnutie o výstavbe Mestského domu v Čadci definitívne padlo v roku 1930. Povereným architektom sa stal Žigmund Vavrín-Wertheimer, ktorý projektoval v Žiline vyše 25 rokov. Výstavba začala v roku 1931. Mestský dom bol dokončený v roku 1932. V súčasnosti (2009) sa v mestskom dome nachádza sídlo Mestského úradu, Dexia banka, Komunálna poisťovňa, Informačné centrum mesta Čadca, Kysucká galéria a ďalšie súkromné podniky.
Červená pyramída

Červená pyramída alebo Severná pyramída alebo Netopieria pyramída () je kamenná pyramída, ktorá leží severne od dnešnej dediny Dahšúr v Egypte.
Jej staviteľom bol faraón Snofru (25752551 pred Kr.), ktorému patrí aj Lomená pyramída a Pyramída v Médúme. Má najostrejší sklon stien zo všetkých egyptských pyramíd, čo pravdepodobne vyplynulo zo snahy staviteľov pyramídu staticky viac zabezpečiť. Vstup do pyramídy je zo severnej steny, subštruktúra je jednoduchá s dvomi predsieňami a pohrebnou komorou. Všetky majú nepravú klenbu. Kultová pyramída chýba a z ďalších okolitých objektov sa veľa nezachovalo, zrejme komplex nebol nikdy dokončený. Našli sa pozostatky zádušného chrámu, ktorý bol zjavne dokončený narýchlo, asi jeho synom a nástupcom Chufuom, a pozostatky nedokončenej vzostupnej cesty.
Roxy Music

Roxy Music je britská art rocková kapela, ktorú v 70. rokoch založil absolvent umeleckej univerzity spevák a hráč na klávesové nástroje, Bryan Ferry. Skupina v roku 1983 ukončila svoju činnosť, no jej členovia sa v priebehu roku 2001 znovu stretli na koncertných pódiách. V súčasnosti hovoria o tom, že pripravujú nový štúdiový album.
Populárnou sa skupina Roxy Music stala v priebehu 70. a na začiatku 80. rokov po vydaní svojho debutového albumu "Roxy Music", z roku 1972, ktorý sa v rebríčkoch dostal do Top Ten. Táto kapela je považovaná za významného predchodcu punk rockovej hudobnej scény ako aj vzor pre viaceré kapely žánru new wave a elektronickej hudby začiatku 80. rokov. Členovia kapely Bryan Ferry a Brian Eno sa stali neskôr vplyvnými sólovými osobnosťami populárnej hudby, aj ako producenti kapiel ako sú Devo, Talking Heads, U2 a Coldplay. 
Časopis "Rolling Stone magazine" dal skupinu Roxy Music na 98. miesto zoznamu 100 najväčších umelcov súčasnosti ("100 greatest artists of our time").
Chlorečnan sodný

Chlorečnan sodný (NaClO3, obchodný názov Travex) sa v minulosti používal na ničenie burín- je to širokospektrálný herbicíd.
Vlastnosti.
Ide o bielu kryštalickú látku so silnými oxidačnými vlastnosťami, ktorá je jedovatá a explozívna. Chlorečnan sodný bol preto okrem svojho primárneho určenia tiež používaný na výrobu amatérskych trhavín. V zmesi s červeným fosforom sú chlorečnany extrémne nebezpečné, zmes je nevyspytateľná a vznieti sa aj pri veľmi malom trení alebo zahriatí, niekedy aj samovoľne. Horenie je veľmi prudké, v uzavretom priestore ľahko detonuje.
Výroba.
Chlorečnan sodný sa priemyselne vyrába syntézou prostredníctvom elektrolytickej oxidácie horúceho vodného roztoku chloridu sodného.
Reakcia je vykonávaná v elektrolytických článkoch bez diafragmy pri zvýšenej teplote (do 70°C). Používa sa katóda z nízkouhlíkatej ocele a anóda z aktivovaného titánu. Na katóde vzniká vodík:
Na anóde je v prvom kroku chlorid oxidovaný na chlór, ktorý s vodou a hydroxidovými aniónmi (tvoriacimi sa na katóde, pozri vyššie) disproporcionuje na chlórnanový a chloridový anión:
Vznikajúci chlórnanový anión disproporcionuje pri vyšších teplotách za vzniku chlorečnanu a chloridu:
pri vysokej prúdovej hustote na anóde tu dochádza okrem toho k priamej anódovej elektrooxidácii chlórnanu na chlorečnan:
Sumárne sa dá elektrolytická oxidácia chloridu sodného vo vodnom roztoku pri zvýšenej teplote zapísať ako:
Z roztoku podrobeného elektrolýze sa chlorečnan získava kryštalizáciou, pričom najprv kryštalizuje zvyškový chlorid sodný.
Chlorečnan sodný je možné syntetizovať aj reakciou plynného chlóru s horúcim roztokom hydroxidu sodného:
Reakčná zmes sa následne rafinuje kryštalizáciou; vzniknutý technický chlorečnan sodný možno dalej čistiť rekryštalizáciou.
Vysielač KVLY-TV

Vysielač KVLY-TV (predtým Vysielač KTHI-TV) je 628,8 metrov vysoký kotvený stožiar a televízny vysielač v osade Blanchard v Severnej Dakote, USA. Pomenovaný je po miestnej televíznej stanici KVLY-TV (NBC) so sídlom v meste Fargo.
Konštrukcia.
Vysielač tvorí kotvený stožiar. Od svojho dokončenia 13. augusta 1963 bol najvyššou stavbou na svete. V roku 1974 prekonal jeho prvenstvo o 18 metrov vysielač Konstantynow vo Varšave, ten sa však v roku 1991 zrútil. Vysielač tak bol znova najvyššou stavbou na svete až do roku 2009, keď Burdž Dubaj dosiahol výšku 818 metrov. Dodnes je najvyššou stavbou na západnej pologuli a najvyšším vysielacím stožiarom na svete.
Stožiar bol postavený za 30 dní s nákladom na výstavbu 500 tisíc amerických dolárov. Po dokončení stavby americký Federálny letecký úrad ("Federal Aviation Administration") stanovil podľa výšky vysielača maximálny limit pre výšku nových stavieb. Neskôr bol limit znížený na 609,6 m (2000 stôp). V Spojených štátoch tak nemôže byť v súlade so zákonom postavená žiadna vyššia stavba. Vrchol stožiara je dostupný výťahom alebo po rebríku.
Pyramída v Médúme

Pyramída v Médúme alebo Médúmska pyramída alebo Falošná pyramída () je pyramída, ktorej pozostatky sa nachádzajú 100 km južne od Káhiry v púšti pri dedine Majdúm v Egypte.
Staviteľom bol s veľkou pravdepodobnosťou faraón Snofru (2575–2551 pred Kr.), zakladateľ 4. dynastie a majiteľ ďalších dvoch pyramíd — Lomenej a Červenej. Začala sa stavať ako stupňovitá a po niekoľkých stavebných etapách ju nakoniec dokončili ako pravú. Vnútorná štruktúra pyramídy je jednoduchá, vstupuje sa vchodom na severnej strane a chodba ústi do kráľovskej komory s nepravou klenbou, ktorá sa nachádza v strede pyramídy na úrovni základne. Celkové usporiadanie vnútra je inovatívne a vytvoril sa ním nový typ, ktorý sa neskôr ďalej rozvíjal. V jej okolí sa našla ruina satelitnej pyramídy, najlepšie zachovaný zádušný chrám zo Starej ríše, pozostatky vzostupnej cesty a pohrebisko, ktoré patrilo pyramíde. Údolný chrám sa zatiaľ nenašiel. Aj usporiadanie pyramídového komplexu bolo novátorské a stalo sa vzorom pre nasledujúce pyramídy. V súčasnosti má pyramída odhalené jadro a vidieť jeho tri sklonené kamenné vrstvy. Jej súčasný zvláštny tvar pravdepodobne zapríčinila ťažba kamenných blokov, ktorá prebiehala už za panovania Ramesseho II. Existuje domnienka, že pyramídu začal stavať ako stupňovitú už Snofruov predchodca Hunej a dokončil ju ako pravú Snofru.
Johann Centurius von Hoffmannsegg

Johann Centurius von Hoffmannsegg (= Johann Centurius Graf von Hoffmannsegg) - (* 23. august 1766, Drážďany, Nemecko - † 13. december 1849, Drážďany, Nemecko) - bol menej známy, ale významný nemecký entomológ, botanik a ornitológ. 
Biografia.
Narodil sa v Drážďanoch. Študoval v Lipsku a v Göttingene. Hodne cestoval po Európe, pričom robil počas svojich ciest rozsiahle zbierky rastlín a živočíchov, prevažne hmyzu a vtákov. Počas svojho života navštívil územie Uhorska, Rakúska a Talianska (v rokoch 1795/1796). Spoločne s Heinrichom Friedrichom Linkom v rokoch 1797 až 1801 navštívil územie Portugalska.
Zbierkový materiál zo svojich zoologických zbierok posielal svojmu priateľovi - entomológovi Johannovi Illigerovi (1775 – 1813) do Braunschweigu, s ktorým tento študijný materiál spoločne študovali a spracovali.
V období rokov 1804 až 1816 pracoval v Berlíne a v roku 1815 sa stal členom Akadémie prírodných vied. V roku 1809 založil Museum für Naturkunde v Berlíne a poveril svojho priateľa Johanna Karla Wilhelma Illigera na post konzervátora.
Zdroje informácií o autorovi.
Walters, M.: 2003. A Concise History of Ornithology. Yale University Press (New Haven, Connecticut): 255 p.
Diaľnica A281 (Nemecko)

Diaľnica A281 ( Bundesautobahn 281 - skrátene: BAB 281, resp. Autobahn 281 - skrátene: A 281) je diaľnica v Nemecku. Tvorí spojku medzi diaľnicou A27 a mestom Brémy.
Miroslav Tyrš

Ph.Dr. Miroslav Tyrš (rodený Friedrich Emmanuel Tirsch) (* 17. september 1832, Děčín – † 8. august 1884, Oetz, Rakúsko) bol český kritik, historik umenia, estetik, profesor dejín na UK a na ČVUT v Prahe, predseda výtvarného odboru Umeleckej besedy a člen poroty pre sochársku výzdobu Národného divadla nemeckého pôvodu. 
Podieľal sa na založení organizovaného telovýchovného hnutia v Čechách, predovšetkým Sokola. 
Je po ňom pomenované Tyršovo nábrežie (Bratislava).
Diablo

Diablo môže byť:
West extraliga 2000/2001

'West extraliga 2000/2001 bola ôsmou sezónou hokejovej extraligy. Víťazom sa stalo mužstvo HKm Zvolen, ktoré vo finále porazilo mužstvo Dukla Trenčín 3:1 na zápasy, v sérii hranej na 3 víťazné zápasy. Súťaž neopustilo žiadne mužstvo, keďže sa súťaž rozšírila na 10 tímov. Nováčikmi pre nasledujúcu sezónu sa stali MsHK Žilina a MHC Nitra.
Ján Kozák (1954)

Ján Kozák (* 17. apríl 1954, Matejovce nad Hornádom) je bývalý futbalista a bývalý tréner slovenskej futbalovej reprezentácie. Je odchovancom FC Lokomotívy Košice, hrával aj za pražskú Duklu. Počas svojej reprezentačnej kariéry odohral 55 zápasov, v ktorých strelil 9 gólov za Česko-Slovensko. Zúčastnil sa Majstrovstiev Európy 1980 a Majstrovstiev sveta 1982. Najväčšiu časť svojej trénerskej kariéry odohral za Košice. S tímom 1. FC Košice sa ako prvý slovenský klub prebojoval do hlavnej fázy Ligy majstrov. Trénerom MFK je od roku 2005. Jeho syn, Ján je bývalým futbalovým stredopoliarom.
Je známy aj svojou búrlivou povahou. Cez polčas v zápase 3. kola Corgoň ligy 2009/10 proti FC Nitra (0 : 1) napadol súperovho trénera brankárov Igora Mesároša, čím mu spôsobil zranenia na dobu liečby 4 týždne.
Powiat nowodworski

Powiat nowodworski môže byť:
Powiat nowodworski (Mazovské vojvodstvo)

Powiat nowodworski je powiat v Poľsku v Mazovskom vojvodstve.
Žije tu 75 742 obyvateľov (30.6.2007).
Dopravný policajt

Dopravný policajt je príslušník dopravnej polície, ktorého hlavnou úlohou je koordinácia premávky, cestné kontroly a hliadkovanie. Uniforma dopravného policajta na Slovensku je od bežného policajta odlíšená bielou čapicou. Pri výkone služby zvyčajne nosia reflexnú vestu.
Grenoble Foot 38

Grenoble Foot 38 je futbalový klub ktorý sídli vo francúzskom meste Grenoble. Od sezóny 2009-10 hrá v druhej najvyššej francúzskej futbalovej lige, potom čo zostúpili z Ligue 1. Domáce zápasy hrá na štadióne Stade des Alpes, s kapacitou 20 068 divákmi. Hrajú v bielo-modrých dresoch. 
História klubu.
Klub bol založený v roku 1892. V roku 1997 sa spojil klubom Norcap Olympique a zmenil si názov z Olympique Grenoble Isère na terajší názov Grenoble Foot 38. Roku 2004 ho odkúpila japonská firma Index. Táto firma postavila pre klub nový štadión Stade des Alpes, ktorý otvorili vo februári 2008, a v tomto istom roku sa podarilo klubu postúpiť po prvýkrát do prvej ligy. Doposiaľ nevyhrali žiadnu známu trofej.
Zostava.
"Legenda: B - Brankár, O - Obranca, Z - Záložník, Ú - Útočník"
Tréneri.
Tréneri GF38 od roku 1945
Kenneth Edgeworth

Kenneth Edgeworth DSO, MC (* 26. február 1880 – † 10. október 1972) bol írsky astronóm, ekonóm a inžinier. Najviac sa preslávil presadzovaním existencie disku ľadových telies za obežnou dráhou Neptúnu v roku 1940 rovnakým spôsobom ako Gerard Kuiper o 10 rokov neskôr. Pozorovania neskôr potvrdili to, čo sa stalo známe (trocha diskutabilne) ako Kuiperov pás.
Edgeworth sa narodil v Streete, Westmeath, kde jeho strýko vybudoval observatórium. Po získaní štipendia k štúdiu v Anglicku sa dal na vojenskú kariéru ako dôstojník pri Royal Engineers, kde získal vyznamenanie v Prvej svetovej vojne. Tiež je jedným z posledných, ktorí získali Pollockovu medailu. Do Írska sa vrátil v 30-tych rokoch 20. storočia a stal sa medzinárodným ekonómom a planetárnym astronómom.
Glencoe

Glencoe (gaelsky: "Gleanna Comhann)" je hlavnou obcou v údolí Glen Coe, Lochaber v Škótskej vysočine. Rozkladá sa na severozápadnej strane údolia, na južnom brehu rieky Coe pri ústí do Loch Leven (slanovodné rameno Loch Linnhe). 
Výraz Glencoe Village je v pomerne nový, ale osídlenie v údolí Glencoe je historické, pretože obec sa nachádza v blízkosti miesta masakru klanu MacDonaldovcov klanom Campbellovcov v roku 1690, na príkaz kráľa Viliama III. Obec zaberá plochu údolia v minulosti známeho ako Carnoch. Ešte aj dnes sa delí na Horný Carnoch a Dolný Carnoch.
Na konci obce, neďaleko kamenného mosta, sa nachádza malá nemocnica, bez pohotovostných služieb (najbližšia je vo Fort William). V Glencoe Village sa nachádza malý obchod (momentálne sieť Nisa), kostol, historické múzeum, pošta, horská služba, početné kvalitné ubytovanie bed and breakfast a malá základná škola. Nachádza sa tu aj niekoľko reštauračných zariadení, vrátane Carnoch Restaurant v obci, a Clachaig Inn pri začiatku údolia. Glencoe je tiež obľúbeným miestom pre dovolenky s vlastným stravovaním, s mnohými chatami a chalupami, ktoré sú k dispozícii na týždenný a víkendový prenájom. Takisto v obci, ale pri A82 je situované Glencoe Visitor Center, prevádzkované National Trust for Scotland. Toto moderné návštevnícke centrum (postavené v roku 2002) zahŕňa kaviareň, obchod a informačné centrum.
Obec sa nachádza v grófstve Argyll, hoci táto časť Argyll dnes leží v kraji Highland.
Obec sa nachádza na mieste masakru v Glencoe. Je obklopená veľkolepou horskou scenériou a obľubujú ju turisti aj horolezci. Bolo ju možné vidieť vo viacerých filmoch, napríklad v Harry Potter a väzeň z Azkabanu.
Vo fiktívnom životopise Jamesa Bonda, ktorý Ian Fleming zahrnul do "Žiješ len dvakrát", poznamenáva, že sa narodil škótskemu otcovi, Andrewovi Bondovi z Glencoe.
Jadro planéty

Pojmom jadro planéty označujeme najvnútornejšie vrstvy planéty.
Jadro môže byť čiastočne pevné a čiastočne kvapalné. Tento typ jadra predpokladáme napríklad u planéty Merkúr. Jadrá Marsu a Venuše sa javia byť kompletne pevné kvôli chýbajúcemu vnútorne generovanému magnetickému poľu. V našej slnečnej sústave sa veľkosti jadier pohybujú od 20 % (Mesiac) až do 75 % polomeru planéty (Merkúr).
Plynné obry majú obrovské jadrá bohaté na železo. Tieto jadrá sú proporcionálne oveľa menšie ako jadrá pevných planét, aj keď tieto planéty sú také veľké, že ich jadrá môžu byť väčšie ako planéta Zem. Jadro Jupitera má približne 12-krát viac hmoty ako hmota Zeme (asi 3 % celkovej hmoty Jupiteru), a extrasolárna planéta HD 149026 b má jadro 70-krát hmotnejšie ako Zem. 
Predpokladá sa, že niektoré plynné obry obiehajúce príliš blízko svojich materských hviezd, strácajú atmosféru a nakoniec z nich ostane iba holé jadro. Táto hypotetická skupina planét sa nazýva „Chthonianské planéty“.
Niektoré mesiace a planétky môžu mať tiež veľmi dobre rozlíšiteľné jadro, v závislosti od ich veľkosti a histórie. Jupiterove mesiace Io a Europa sú veľmi podobné pevným planétam a majú pevné jadrá veľkosti tretiny ich polomeru. Pri planétke 4 Vesta sa tiež predpokladá dobre oddelená štruktúra so samostatným jadrom.
Zdroj energie jadra Zeme.
Jadro Zeme je stále horúce, pretože obsahuje rádioaktívny urán, ktorý bol získaný z lokálneho výbuchu supernovy ešte pred sformovaním Zeme. Jeho rádioaktívny rozpad produkuje teplo, a zabraňuje sa tým ochladzovaniu a stuhnutiu jadra. Medzi ďalšie mechanizmy produkujúce teplo patrí gravitačná energia uvoľňovaná stláčaním jadra, gravitačná energia uvoľňovaná vytláčaním ľahkých prvkov (pravdepodobne síry, kyslíka a kremíka) na okraji vnútorného jadra pri jeho raste, viazané teplo kryštalizácie vo vnútornom jadre a rádioaktivita K alebo U.
Uroš Matić

Uroš Matić (* 23. máj 1990, Šabac, Juhoslávia) je srbský futbalista, ktorý hráva na pozícii stredopoliara. Jeho starší brat Nemanja je taktiež futbalista.
V Cogroň lige debutoval v sezóne 2008/2009 v 33. kole v zápase medzi MFK Košice a Tatranom Prešov (1:1). Bolo to 30. mája 2009 a Uroš Matić hral od 70 minúty po tom, ako vystriedal Lukáša Janiča.
Boss extraliga 2001/2002

Boss extraliga 2001/2002 bola deviatou sezónou hokejovej extraligy. Víťazom sa stalo družstvo HC Slovan Bratislava, ktoré porazilo vo finále družstvo HKm Zvolen 4:2 na zápasy v sérii hranej na 4. víťazné zápasy. Vypadlo družstvo MHC Nitra, ktoré sa neudržalo v súťaži v baráži s družstvom HK Spišská Nová Ves.
Jozef Ondrejka

Jozef Ondrejka môže byť:
LG

LG môže byť:
Bukowski

Bukowski môže byť:
Ľudovít Filip Orleánsky

Ľudovít Filip Orleánsky (po francúzsky Louis-Philippe d'Orléans, * 6. október 1773, Paríž, Francúzsko – † 26. august 1850, Esher, Spojené kráľovstvo) bol posledný francúzsky kráľ. Vládol v rokoch 1830 až 1848. Obdobie jeho vlády sa označuje ako "júlová monarchia".
Potomkovia.
Dňa 25. novembra 1809 sa v Palerme oženil s dcérou sicílskeho a neapolského kráľa Ferdinanda I. Máriou Amáliou.
Adolf Láng

Adolf Láng (* 15. jún 1848, Praha, Rakúske cisárstvo – † 2. máj 1913, Viedeň, Rakúsko-Uhorsko) bol uhorský architekt, významný predstaviteľ eklektického slohu.
Životopis.
Vyštudoval Architektúru vo Viedni. Ako 26-ročný vyhral medzinárodnú architektonickú súťaž na postavenie budovy múzea výtvarného umenia ("Műcsarnok") v Budapešti. Po krátkom učiteľskom pôsobení v Prahe a v Bukurešti sa usadil v Budapešti. Posledné roky života prežil vo Viedni, kde pôsobil ako učiteľ na Akadémii umenia, ale naďalej aj ako architekt. Jeho najvýznamnejšie dielo na Slovensku je budova košického národného divadla.
Sojuz 27

Sojuz 27 () bol sovietsky pilotovaný kozmický let v rámci programu Sojuz. Sojuz 27 vyštartoval 10. januára 1978. Išlo o druhú úspešnú misiu k stanici Saľut 6. Posádka síce odštartovala v Sojuze 27, ale naspäť na Zem ich dopravil Sojuz 26, čím sa stala prvou, ktorá sa vrátila na Zem v inej kozmickej lodi ako odštartovala. Taktiež boli prví návštevníci obývanej stanice.
Posádka.
Štart:
Pristátie:
Strúhanka (pečivo)

Strúhanka alebo zastarano omrviny alebo ľudovo prézle je nadrobno postrúhané či mleté suché neochutené pečivo, najmä rožok či žemľa. V kombinácii s múkou a rozšľahaným vajcom tvorí tzv. trojobal, ktorý slúži ako obaľovací prostriedok na smaženie mäsa, zeleniny a iných pokrmov. Orestovaná strúhanka sa pridáva k pokrmom zo špargle. Zo strúhankového cesta možno pripravovať krokety.
Strúhanka diétna môže byť i z rozmixovaných kukuričných vločiek, pomletých ovsených vločiek alebo mletých pohánkových či špaldových pukancov.
Hyacint (rod)

Hyacint ("Hyacinthus" L.) je rod jednoklíčnolistových rastlín z čelade hyacintovité ("Hyacinthaceae"). Niektorí autori zaraďujú rod hyacint do čelade ľaliovité v širšom zmysle ("Liliaceae" s.l.). Niektoré druhy sú niekedy zaraďované do príbuzného rodu "Hyacinthella".
Hyacint východný

Hyacint východný ("Hyacinthus orientalis" L.) je druh jednoklíčnolistovej rastliny z čelade hyacintovité ("Hyacinthaceae"). Niektoré staršie taxonomické systémy ho zaraďovali do čeľade ľaliovité v širšom zmysle ("Liliaceae").
Tulipán Greigov

Tulipán Greigov ("Tulipa greigii" Regel 1877) rastlina z čeľade ľaliovité ("Liliaceae").
Je to botanický druh tulipánu s hnedými až tmavohnedými bodkami a prúžkami na zelených listoch. Pochádza zo strednej Ázie.
Názov.
Druh pomenoval nemecký botanik Eduard August von Regel po prezidentovi Cárskej ruskej záhradníckej spoločnosti v Petrohrade Samuilovi Alexejevičovi Grejgovi (18271887).
Pestovanie.
Vysádzajú sa od septembra do decembra, špičku hore, približne pod povrch a jednotlivé cibuľky približne od seba. Pred vysadením sa skladujú na suchom a tmavom mieste. Kvitnú približne v apríli až máji.
Modrica

Modrica ("Muscari" Mill.) je rod rastlín z čelade hyacintovité ("Hyacinthaceae"). Niektorí autori zaraďujú modricu do čelade ľaliovité v širšom zmysle ("Liliaceae"). Niektorí autori vyčleňujú z rodu "Muscari" ešte menší rod "Leopoldia" Parl..
Puškínia

Puškínia ("Puschkinia" Adams) je rod rastlín z čeľade hyacintovité ("Hyacinthaceae"). Niektorí autori zaraďujú rod puškínia do čeľade ľaliovité v širšom zmysle ("Liliaceae" s.l.).
Bledavka

Bledavka ("Ornithogalum" L.) je rod rastlín z čelade hyacintovité ("Hyacinthaceae"). Niektorí autori zaraďujú rod bledavka ("Ornithogalum") do čelade ľaliovité v širšom zmysle ("Liliaceae" s.l.). 
Niektorí autori zastávajú užšie poňatie rodu a vyčleňujú z rodu "Ornithogalum" ešte ďalšie menšie rody, napr. "Loncomelos" Rafin. a "Honorius" S.F. Grey.
Čakan

Čakan alebo krompáč je nástroj na jednej strane s plochým ostrím, na druhej strane s hrotom na kopanie tvrdej zeminy. Skladá sa z drevenej, obvykle bukovej násady (poriska) a dvojstrannej oceľovej časti s hrotom. Čakan je na jednej strane jednoduchý nástroj, ale práve z tohto dôvodu potrebuje mať robotník pracujúci s ním dennodenne zručnosť a poznať správnu efektívnu techniku práce s ním. Používal sa na kopanie tvrdej zeminy, alebo v baníctve.
Počas prvej svetovej vojny mali zákopníci dennú normu 3 metre kubické (m³) zeminy (ekvivalent 660 plných stredne veľkých lopát zeminy). Aby bolo možné takúto ťažkú prácu vydržať, záležalo na každom jednom pohybe. Na krompáč sa netlačí, zdvíha sa len presne do potrebnej výšky a kopanie sa vykonáva len energiou vznikajúcou pri jeho voľnom páde. Princíp spočíva v stále rovnakom odkrajovaní zeminy širšou stranou čakana. Na tvrdšie alebo kamenné podložie sa dá použiť aj špicatý koniec krompáča, ktorý ľahšie rozruší a prenikne podkladom.
Rôzne typy čakanov sa používajú aj ako horolezecká pomôcka (horolezecký čakan, cepín).
Rýľ

Rýľ je špeciálny druh lopaty určený na obracanie alebo vykopanie zeminy. Činnosť vykonávaná rýľom sa nazýva rýľovanie. Najčastejšie má rýľ kompaktnú kovovú čepeľ vyrobenú z jedného kusu kovu a drevenú násadu.
Motyka

Motyka je pracovný nástroj, ktorý je vhodný na okopávanie rastlín v záhradníctve. Skladá sa väčšinou z dvoch dielov: drevenej násady, ktorá je dlhá približne 1 meter a kovového ostria, ktoré je pripevnené k násade.
Zvláštnym typom obojstrannej motyky je i nástroj nazývaný krompáč. Malá motyka sa nazýva "motyčka" a používa sa najmä na pletie a kyprenie pôdy v menšom meradle (napr. v kvetináči, alebo v kvetinovom truhlíku na balkóne.
Cláudio Taffarel

Cláudio André Mergen Taffarel (* 8. máj 1966, Santa Rosa, Rio Grande do Sul) je bývalý brazílsky futbalový brankár. 
Narodil sa v meste Santa Rosa na juhu Brazílie a je nemecko-talianskeho pôvodu. Jeho najväčším úspechom je víťazstvo v reprezentácií Brazílie na Majstrovstvách sveta 1994. Na tomto turnaji dostal v prvom kole len jeden gól a v nadstavbovej časti dva góly. Okrem tohto víťazstva bol súčasťou mužstva, ktoré získalo striebro na Majstrovstvách sveta v roku 1998 vo Francúzsku. V semifinálovom zápase proti Holandsku hral kľúčovú rolu v penaltovom rozstrele, ktorý Brazília vyhrala 4-2, keď zachránil posledné dve pokusy. 
Na klubovej úrovni Taffarel hrával za Internacional (1984-90), Parmu (1990-93 a 2001-02), Reggianu (1993-94), Atlético Mineiro (1994-97), a Galatasaray (1998-2001). V brazílskej reprezentácií je brankárom s najväčším počtom štartov (101) v histórii. Brazíliu celkovo reprezentoval na troch Majstrovstvách sveta: 1990, 1994 a 1998. Taffarel bol brankárom Brazílie pri triumfoch na Copa América v rokoch 1989 a 1997.
Bol dôležitou súčasťou tímu Galatasaray počas jeho víťazstva v Pohári UEFA v roku 2000. Vo finále proti Arsenalu sa stal mužom zápasu. Galatasarayu pomohol aj pri víťazstve v Superpohári UEFA nad Realom Madrid. V drese Parmy vyhral taliansky pohár Coppa Italia.
V roku 2004 bol na krátky čas trénerom brankárov v klube Galatasaray SK. Spolu s bývalým spoluhráčom z Atlética Mineiro Paulom Robertom založil hráčsku agentúru zameranú prevažne na mladých hráčov.
Úspechy.
 Brazília
 Parma
 Galatasaray
 Atlético Mineiro
Univerzita Komenského v Bratislave, Botanická záhrada

Botanická záhrada Univerzity Komenského je botanická záhrada a vedecko-pedagogické pracovisko Univerzity Komenského v Bratislave. Jej úlohou je udržiavať a rozširovať zbierky živých rastlín, pomáhať vo výchovno-vzdelávacej činnosti odborným školám a poskytovať odborné informácie širokej verejnosti. 
Botanická záhrada UK sa nachádza na Botanickej ulici v Bratislave, blízko areálu Prírodovedeckej fakulty UK.
Expozícia sa nachádza pod voľným nebom, ako aj v skleníkoch. Územím botanickej záhrady preteká riečka Vydrica.
Botanická záhrada UK bola založená v roku 1942 z iniciatívy profesora Františka Nábělka v areáli pozemku vily Lanfranconi. Jej stavba bola realizovaná v rokoch 1942 až 1950 podľa plánov Františka Jiráska. Po druhej svetovej vojne boli v záhrade vybudované skleníky, bolo posilnené jej materiálne, ako aj personálne zabezpečenie. Koncom sedemdesiatych rokov sa záhrada starala o asi 5000 druhov rastlín. Rozloha areálu bola zmenšená v dôsledku výstavby mosta Lanfranconi v 80. rokoch 20. storočia.
Dopravné spojenie.
Pri vchode do Botanickej záhrady sa nachádza rovnomenná zastávka MHD.
Vidlička

Vidlička resp. jedálna vidlička je súčasť jedálenskeho príboru.
Skladá sa z rukoväte a časti, na ktorej je niekoľko rovnobežných hrotov. Používa sa aj pri varení a pri stolovaní na napichovanie a premiestňovanie potravy. Jej použitie pri jedle zabraňuje prenosu nečistôt z rúk na jedlo.
Talianska kuchyňa

Talianska kuchyňa je národná kuchyňa Talianska, ktorou sa inšpirovalo mnoho daľších. Využíva rôzne druhy mäsa a rýb, zeleninu (uvarenú na mnoho spôsobov) a cestoviny. Talianska kuchyňa je ďalej známa pestrým výberom plniek, zmrzliny, dezertov. Vo svete sú rozšírené rôzne druhy talianskych syrov a medzi najznámejšie talianske jedlá patrí pizza. Podľa využitia miestnych poľnohospodárskych plodín sa delí na tri druhy: severnú, strednú a južnú.
Rovnako ako kuchyňa iných stredomorských krajín je veľmi bohatá a pestrá vďaka rôznym kultúrnym a národným vplyvom (Kelti, Gréci, Etruskovia, Rimania, Arabi, Normani, Rakúšania, Španieli, a ďalší). 
Cestoviny alebo pasta.
Talianska kuchyňa používa viac ako 400 druhov cestovín, ktoré sú známe svojou kvalitou a obľubou; napr. ako nám známe špagety, tortellini a raviolli.
Korfu

Korfu (po novogrécky "Κέρκυρα" – Kerkyra, po starogrécky "Κέρκυρα" – Kerkyra alebo "Κόρκυρα" – Korkyra, po latinsky "Corcyra", po taliansky "Corfù") je jeden z Iónskych ostrovov v Grécku. 
Nachádza sa pri Albánsku, na rozhraní Iónskeho a Jadranského mora. Má rozlohu a 107 879 obyvateľov. Ostrov je zároveň rovnomenným okresom (nomos) v kraji Iónske ostrovy s hlavným mestom Kerkyra s takmer 40 000 obvyvateľmi.
Hospodárstvo ostrova je založené na turistickom ruchu, no dôležitým zdrojom príjmov sú výnosy z predaja olív a kumkvatov – trpasličích pomarančov.
Bruschetta

Bruschetta je zapečený alebo opečený chlieb, na ktorom sú paradajky, bazalka, cesnak. Pôvod tohto jedla je známy najmenej z 15. storočia; pochádza zo stredného Talianska. Bruschetta zvyčajne slúži ako raňajky alebo predjedlo. V Taliansku sa často pripravuje na grile. V Toskánsku sa bruschetta nazýva "fettunta", v regióne Abruzzo "ventricina".
Andipaxos

Andipaxos (iné prepisy: "Adipaxos", menej presne "Antipaxos"; novogr. Αντίπαξος) alebo menej často Andipaxi (iné prepisy: "Adipaxi", menej presne "Andipaxoi") je ostrov patriaci ku skupine Iónskych ostrovov. 
Je to malý ostrov, ktorý má iba . Je turistickou destináciou pre piesočnaté pláže na severe. Hlavné mesto Andipaxosu je Vigla, ktorá má v lete len 150 obyvateľov, ktorí sa cez zimu sťahujú na blízky ostrov Korfu.
Raviola

Raviola (mn. č. ravioly) je piroh z cesta plnený mäsom, zeleninou alebo syrom (záleží na miestnych receptoch). Je to typické jedlo talianskej kuchyne.
Ravioly sa môžu podávať v polievke alebo s omáčkami. Výber závisí aj od druhu náplne.
Tortellini

Tortellini (množné číslo slova "tortellino" &lt; zdrob. od "tortello" = plnená cestovin(k)a &lt; zdrob. od "torta" = koláč) je cestovina v podobe plnených prstienkov. Tortellini sú plnené hlavne zmesami zeleniny, mäsa, alebo parmezánom. Pochádzajú z talianskej provincie Bologna. Obvykle sa servírujú v polievke ("tortellini in brodo"), s omáčkou s mletým mäsom alebo so smotanovou omáčkou.
Fusilli

Fusilli sú cestoviny v tvare vretien, na Slovensku známe pod názvom vrtulky. Vyrábajú sa z tvrdej pšenice, krupice, vody, soli, vajec, farebné sa vyrabájú pridaním špenátu (zelená farba), alebo chili (červená farba) alebo sépie (čierna farba).
Fusilli vznikli okolo roku 1550 u kuchára, ktorý slúžil u veľkovojvodu v Toskánsku.
Na Slovensku ako Zvrtky
Lazane

Lazane (z tal. "lasagne") sú talianska cestovina, ktorá má podobu širokých rezancov. Polievajú sa rôznymi omáčkami, zapekajú sa alebo sa posypávajú syrom. Často bývajú aj farebné. Obvykle sa plnia hovädzím mäsom, paradajkami, korením a bešamelovou omáčkou.
Makarón

Makarón je cestovina podlhovastého tvaru, hlavný rozdiel medzi makarónmi a špagetami je, že makaróny sú duté a obvykle kratšie. 
Pripravujú sa varením v osolenej vode, doba varenia je typicky 5 až 10 minút v závislosti od druhu. Makaróny sú suché cestoviny v tvare úzkych trubíc. Makaróny vyrobené z tvrdej pšenice sa bežne krájajú na krátke dĺžky; zakrivené makaróny možno označiť ako kolienka . Niektoré domáce stroje dokážu tvarovať makaróny, ale ako väčšina cestovín, aj makaróny sa zvyčajne vyrábajú komerčne vo veľkom . Zakrivený tvar je vytváraný rôznymi druhmi vytláčania na opačných stranách rúrky na cestoviny, keď vychádzajú zo stroja.
V Severnej Amerike sa slovo „makaróny“ často používa ako synonymum pre makaróny v tvare kolienok, pretože je to odroda, ktorá sa najčastejšie používa v receptoch na makaróny a syry . V Spojených štátoch federálne predpisy definujú ako „makarónový výrobok“ akýkoľvek z 15 rôznych tvarov sušených cestovín, napríklad špagiet. V Taliansku a ďalších krajinách sa podstatným menom (maccheroni) môže označovať priama, rúrkovitá, cestovina so štvorcovým zakončením alebo na dlhé cestovinové jedlá, ako napríklad v maccheroni alla chitarra a frittata di maccheroni , ktoré sú pripravené s dlhými cestovinami ako špagety .
Backerbse

Backerbsen sú tradičné cestoviny do polievky nemeckej alebo rakúskej kuchyne. 
Pripravujú sa cesta zloženého z múky, vajec, mlieka a s pridaním soli alebo rastlinného oleja. Pomocou malého strúhadla sa z cesta tvoria malé guličky veľkosti hrachu, tie sa nechajú padnúť do vriaceho oleja a ofritujú sa. Backerbsen sa do polievky alebo bujónu pridávajú pred servírovaním.
Simon &amp; Garfunkel

Simon &amp; Garfunkel je americké spevácke a skladateľské duo, ktoré je zložené z Paula Simona a Arta Garfunkela. 
V roku 1957 spolu založili Simon a Garfunkel skupinu Tom and Jerry. Nahrali svoj prvý singel „Hey, Schoolgirl“/„Dancin' Wild“, ktorého „A“ strana sa dostala na 49. miesto v rebríčkoch Billboardu. Garfunkel mal pseudonym Tom Graph (priezvisko pochádzalo z jeho záľuby písať popové rebríčky na milimetrový - "graph" - papier) Simonov pseudonym bol Jerry Landis, ktorý používal aj na svojich raných sólových nahrávkach zo 60. rokov. Duo Tom and Jerry koncertovalo spolu 18 mesiacov. 
V roku 1963 začali spolu vystupovať pod názvom Simon &amp; Garfunkel. Stali sa slávni v roku 1965 vďaka ich hitu „The Sounds of Silence“ a hudbe k filmu "The Graduate". V 60. rokoch toto duo patrilo medzi najpopulárnejších hudobných umelcov, nahrali spolu niekoľko ďalších hitov ako napríklad „I Am a Rock“, „Homeward Bound“, „The Boxer“, „Scarborough Fair“, no najznámejšie sú skladby „Mrs. Robinson“, či „Bridge over Troubled Water“.
Duo Simon &amp; Garfunkel je známe svojim harmonickým spievaním a niekedy aj dosť labilnými vzájomnými vzťahmi, vďaka ktorým sa napríklad viacnásobne odložilo vydanie ich posledného spoločného štúdiového albumu "Bridge over Troubled Water". Od skončenia kariéry v roku 1970 sa viackrát spolu objavili na koncertných pódiách. Pri ich spoločnom vystúpení v roku 1981 na koncerte v Central Parku v New Yorku hrali pred 500-tisícovým diváckym publikom.
Skupina získala viacero ocenení Grammy, bola uvedená do Rokenrolovej siene slávy, v roku 2007 do ďalšej siene slávy s názvom Long Island Music Hall of Fame. V roku 2004 sa v časopise "Rolling Stone" umiestnili na 40. mieste v zozname stovky najväčších umelcov všetkých čias.
Emocionálny kvocient

Emocionálny kvocient alebo emočný kvocient, skr. EQ, je číselný ukazovateľ, ktorý hodnotí emocionálnu (medziľudskú, spoločenskú) inteligenciu. Emocionálna inteligencia je schopnosť jedinca rozumieť emocionálnym prejavom a správaniu okolia, komunikovať, začleniť sa do spoločnosti, udržiavať vzťahy a z toho vyplývajúca schopnosť uspieť v spoločnosti.
Na meranie výšky emocionálneho kvocientu sa používa EQ test.
EQ (na rozdiel od IQ – inteligenčného kvocientu, ktorý dokážeme zmeniť len nepatrne) je možné počas života postupne rozvíjať, formovať a zvyšovať, a to napríklad pomocou tréningov rozvoja emocionálnej inteligencie.
Hungaria

Hungaria môže byť:
Kvocient autistického spektra

Kvocient autistického spektra (angl. "autism spectrum quotient"), skr. AQ, je číselný ukazovateľ udávajúci, do akej miery má dospelá osoba s normálnou inteligenciou vlastnosti súvisiace s autistickým spektrom. Vytvorený bol v roku 2001. 
Pri AQ všeobecne platí, že čím je vyššie AQ, tým je nižšie EQ. Autizmus je výraz pre uzavrenosť a autizmus sám o sebe nevyjadruje autistický syndróm, ktorý majú "autisti" a autisti ani nie sú jediní, ktorí mávajú vysoké AQ. Nezávisle od autistického syndrómu mávajú vysoké AQ aj schizofrenici a iní.
Kerkyra

Kerkyra (po starogrécky "Korkyra") môže byť:
Vichy

Vichy je francúzske mesto v departemente Allier v regióne Auvergne-Rhône-Alpes.
Geografia.
Vichy leží na brehoch rieky Allier v strednom Francúzsku. Patrí medzi významné liečebné kúpele s horúcimi a studenými prameňmi.
Obec má rozlohu . Najvyšší bod je položený a najnižší bod .
Dejiny.
Začiatky mesta siahajú do rímskych čias. Za čias Diokleciána sa nazývalo "Vipiacus", z čoho vznikol dnešný názov. V roku 1344 dostal krajinu do vlastníctva vojvoda Peter I. z rodu Bourbonovcov. V roku 1410 bol založený benediktínsky kláštor "Célestin". V roku 1527 sa vrátilo vlastníctvo mesta francúzskej korune. Na konci 16. storočia prišli prví pacienti kvôli svätému prameňu, ktorý čoskoro získal meno ""Zázračný prameň".
Počas druhej svetovej vojny v rokoch 1940 – 1944 bolo hlavným mestom kolaborujúceho vichystického Francúzska.
Pramene.
Vo Vichy vyviera 12 prameňov, ale len šesť z nich je využívaných na liečebné účely.
Obyvateľstvo.
Vichy má 25090 obyvateľov (2009).
"Graf vývoja obyvateľstva"
Faraónova mastaba

Faraónova mastaba () alebo Šepseskafova hrobka alebo Šepseskafova mastaba je staroveká hrobka pri južnej Sakkáre v Egypte, ktorá patrila panovníkovi 4. dynastie Šepseskafovi (2472–2467 pred Kr.). V literatúre sa uvádza aj ako "Mastaba el-Faraun", "Mastabat el-Faraun" alebo "Mastabat Faraun".
Hrobka je v tvare veľkého sarkofágu, jej podzemná štruktúra však má charakter pyramídy. Objekt leží na umelom podloží, tvorenom obrovskými kamennými blokmi. Podzemné priestory sa skladajú zo zostupnej chodby, do ktorej sa vchádza vstupom zo severnej steny, predsiene, pohrebnej komory a zásobných priestorov. Obe komory majú žulový sedlový strop. V niektorých miestach subštruktúra mastaby pripomína Menkaureho pyramídu. Zádušný chrám bol pred východnou stenou a jeho pozostatky sú viditeľné aj dnes. Boli objavené aj pozostatky dlhej vzostupnej cesty. Dodnes sa nenašiel údolný chrám. Hrobka má niekoľko záhad, ktoré súčasná egyptológia zatiaľ nevie zodpovedať. Okrem tvaru je to napr. skutočnosť, že sa v jej okolí nenašlo žiadne pohrebisko, ktoré bývalo tradičné.
José Serrano

José Serrano, celým menom José Calixto Serrano Simeón (* 14. október 1873, Sueca, Španielsko – † 8. marec 1941, Madrid) bol španielsky hudobný skladateľ známy svojimi zarzuelami. V jeho tvorbe cítiť vplyv Pucciniho a talianskeho verizmu.
Život a dielo.
José Serrano sa narodil v meste Sueca, kde jeho otec viedol hudobnú kapelu a k hudbe viedol aj svojho syna. V roku 1889 odišiel mladý José študovať na konzervatórium vo Valencii. Pôvodne sa začal učiť hre na klavír, ale čoskoro ho vymenil za husle a štúdium kompozície pod vedením Salvadora Ginera. V roku 1892 sa presťahoval do Madridu, kde získal ročné štipendium. Počas ťažkých začiatkov v Madride komponoval piesne, aby sa nejako uživil. Skúsenosti s komponovaním zarzuel získal aj vďaka Manuelovi Fernándezovi Caballerovi, ktorému pomáhal pri tvorbe zarzuely Gigantes y cabezudos. Svoj prvý samostatný divadelný úspech zaznamenal v roku 1900 zarzuelou El Molete. Spolu skomponoval asi 50 zarzuel, medzi najznámejšie patrí La cancion del olvido, Los de Aragón, Los claveles, La dolorosa a iné. Okrem zarzuel je známa aj jeho hymna Valencie (1909). Pracoval aj na skomponovaní opery La venta de los gatos, ktorú však nikdy nedokončil.
The High End of Low

The High End Of Low je siedmy štúdiový album Marilyna Mansona. Bol nahrávaný v Hollywood Hills od novembra 2008 do 5. januára 2009. Album bol vydaný 26. mája 2009. Prvý rádiový singel z albumu - „Arma-goddamn-motherfucking-geddon“ bol vydaný 14. mája 2009. Celková dĺžka albumu je 72 minút a 12 sekúnd.
Faith No More

Faith No More je americká rocková skupina zo San Francisca v Kalifornii. Jej pôvodný názov bol Faith No Man. Skupinu v roku 1981 založil gitarista Michael Morris, basgitarista Billy Gould, hráč na klávesové nástroje Wade Worthington a bubeník Mike Bordin. Skupina čerpá vo svojej hudobnej tvorbe inšpiráciu okrem iných hudobných žánrov hlavne z heavy metalu, funku, progresívneho rocku, hip-hopu, hardcore punku, thrash metalu a džezu, a je uznávaná ako vplyvné rockové zoskupenie.
Pred vydaním svojho debutového albumu "We Care a Lot" z roku 1985 táto skupina prešla viacerými personálnymi zmenami. Stabilnejším sa toto zoskupenie stalo až v roku 1988 po príchode speváka Mike Patton, ktorý na tomto poste vystriedal Chucka Mosleya. Ich najúspešnejší album "The Real Thing" vyšiel v nasledujúcom roku (1989). Je na ňom ich prelomový hitový singel „Epic“. Aj ďalší album s názvom "Angel Dust" z roku 1992 bol úspešný. Singel z tohto albumu, „Midlife Crisis“ sa stal jednotkou v rebríčku Modern Rock Tracks časopisu "Billboard". Popularita skupiny Faith No More začala klesať po roku 1994, po tom ako od nej odišiel jej dlhodobý gitarista Jim Martin, ktorého vystriedal Trey Spruance z kapely Mr. Bungle. V roku 1995, po vydaní ich nasledujúceho albumu bol Spruance vystriedaný Deanom Mentom, ktorého napokon vymenil ich súčasný hráč na gitaru, Jon Hudson. Skupina Faith No More sa po vydaní ďalšieho albumu s názvom "Album of the Year" v apríli 1998 rozpadla.
Dňa 24. februára 2009 kapela Faith No More oznámila, že sa v pôvodnom zložení z roku 1998 zúčastní európskeho koncertného turné. V júni 2009 prvýkrát po jedenástich rokoch vystúpila na Brixton Academy v Londýne. Po tejto premiére skupina pokračuje v koncertnom turné aj na ďalších miestach.
We Care a Lot

We Care a Lot je debutový štúdiový album americkej rockovej skupiny Faith No More. Tento album vydalo kanadské hudobné vydavateľstvo Mordam Records v roku 1985.
Surgical Dissection

Surgical Dissection je brutal death metalová hudobná skupina pochádzajúca z Banskej Bystrice.
Hafnarfjörður

Hafnarfjörður alebo Hafnarfjordur je prístavné mesto na juhozápadnom pobreží Islandu, asi 10 kilometrov južne od Reykjavíku. Je to tretie najväčšie mesto na Islande, hneď po Reykjavíku a Kópavogure s populáciou 26 003 obyvateľov. Hafnarfjörður dosiahol počet 25 000 obyvateľov 29. februára 2008.
Ako tretie najväčšie mesto má Hafnarfjörður vytvorený miestny priemysel a množstvo mestských aktivít, vrátane výročných festivalov.
Miestny priemysel.
Len dva kilometre od Hafnarfjörðuru sa nachádza hliníková huta, patriaca spoločnosti Alcan. Alcan ju chce rozšíriť, čím by sa stala štvrtou najväčšou hutou v Európe.
V referende v roku 2006 občania hlasovali za rozšírenie huty.
Dejiny.
V knihe Landnámabók, ktorá popisuje osídľovanie Islandu, sa píše, že prvá zmienka o Hafnarfjörðuru je z konca 14. storočia. Mestský status získal v roku 1908.
Miestne festivaly.
Jasné dni.
Každý rok sa v máji koná festival "Jasné dni". Podujatia zahŕňajú premietanie krátkych filmov a koncerty, a zvyčajne sa Jasné dni končia oslavou islandských námorníkov.
Vikingský festival.
Vikingský festival v Hafnarfjörðure sa koná každoročne na letný slnovrat. Miestny bar a reštaurácia "Fjörukráin" začína a udržuje festival dodnes.
Bazény.
Hafnarfjörður má napriek svojej nízkej populácii tri plavecké bazény. Toto je známy jav pre každé mesto na Islande kvôli výskytu geotermálnej energie.
Šport.
Miestny futbalový klub FH Hafnarfjordur vyhral trikrát za sebou Islandskú Premier League (2004, 2005, 2006, aj 2008). Mužský hádzanársky klub FH Hafnarfjörður je zase 16-násobný majster Islandu. Konkurenčný klubHaukar Hafnarfjörður je 9-násobným hádzanárskym majstrom.
Jakobínarína

Jakobínarína (vyslovuj 'yako-been-areena') bola Islandská šesť-členná indie-punková kapela, ktorá vydávala cez vydavateľstvo Regal Recordings, konkrétne cez Parlophone Records. Všetci členovia kapely majú medzi 17 a 21 rokov a pochádzajú z Hafnarfjörðuru. Skupina pôsobila v rokoch 2004 až 2008.
Skupina mala istý úspech vo Veľkej Británii, s piesňou "His Lyrics Are Disastrous", ktorá mala vysokú hranosť a taktiež rôzne skladby z albumu sa stali populárne. Skupina tiež účinkovala na mnohých podujatiach vo VB ako predskokan kapiel, napr. The Cribs a To My Boy.
V novembri 2007 kapela zrušila ich turné po Británii .
Ich veľké britské turné pôvodne odložili pre vyčerpanosť po turné po Európe, kde robili predskokana skupine Kaiser Chiefs, a aby mohli pripraviť nový materiál, ale nakoniec boli zrušené všetky termíny.
Podľa článku IcelandReview zo 6. februára 2008 a podľa blogu na stránke skupiny na ich MySpace nazvanom "Fréttir" (novinky), ktorý vyšiel 5. februára 2008, sa Jakobínarína rozpadla.
Posledný koncert Jakobínaríny (Lokatónleikar) sa konal 8. marca 2008 v Organe, populárnom mieste koncerov v Reykjavíku. V Organe hrali tú noc aj ďalšie islandksé skupiny Singapore Sling a Mammút. 
Členovia.
Ágúst Fannar Ásgeirsson - Keyboard
Björgvin Ingi Pétursson - Basová gitara
Gunnar Ragnarsson - Vokály
Hallberg Daði Hallbergsson - Gitara a zadné vokály
Heimir Gestur Valdimarsson - Gitara
Sigurður Möller Sívertsen - Bubny
Diskografia.
Single:
Albumy:
Hudobné videá:
Kvalifikácia na Majstrovstvá sveta vo futbale 2010 – Európa – Skupina 6

V 6. kvalifikačnej skupine o postup na Majstrovstvá sveta vo futbale 2010 hrali proti sebe , , , , a . Každý hral proti každému dvakrát, t. j. jeden zápas na domácom štadióne a druhý na súperovom. Víťazom skupiny sa stala reprezentácia Anglicka, keď získala 27 bodov a postúpila na majstrovstvá sveta. Druhé miesto obsadila Ukrajina a posunula sa do baráže o majstrovstvá sveta.
Zápasy.
Program zápasov bol dohodnutý v januári 2008 v Kodani.
6. kolo.